      Z A P I S N I K

s 30. sjednice Upravnoga vijeća Pučkog otvorenog učilišta Slatina održane u srijedu  26. ožujka 2025. godine s početkom u 18:00  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić - predsjednik 
2. Snježana Žilavi – zamjenica predsjednika

3. Milan Maurer - član
4. Marina Brusić  - član i zapisničar
5. Saša Šoltić – član 

PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – voditelj financijsko-računovodstvenih poslova u POU Slatina

ZAPISNIK VODI: Marina Brusić, blagajnica – administrativna radnica u POU Slatina
ZAKLJUČAK
Predsjednik Upravnog vijeća otvorio je 30. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen s 5 glasova ZA. 

Primjedbe na zapisnik s dvadeset devete sjednice nije bilo, te je jednoglasno usvojen s 5 glasova ZA.
Predsjednik otvara raspravu duge točke i daje riječ Danijelu Krstičević koji  govori da su materijale dobili, te da se Izvještaj dostavlja Upravnom vijeću na usvajanje do 31. ožujaka tekuće proračunske godine.

Dalje je detaljno obrazložio opći dio prihoda i primitaka Pučkog učilišta za 2024. god. Indeks  godišnjeg izvršenja u odnosu na izvršenje 2023. godine iznosi 160.
Objasnio je detaljno prihode po izvorima(1.1; 3.1; 4.9; 5.4; 6.3).
Za rashode je rekao  da Indeks godišnjeg izvršenja financijskog plana rashoda i izdataka za 2023. godinu iznosi 73, a indeks godišnjeg izvršenja u odnosu na 2023. godinu iznosi 146 (stupac 6).
Objasnio je detaljno rashode po izvorima(1.1; 3.1; 4.9; 5.4; 6.3).

Rashodi prema funkcijskoj klasifikaciji u Pučkom otvorenom učilištu podijeljeni su u dvije funkcije i to u kulturu i obrazovanje. Brojčane oznake funkcijske klasifikacije su  08 za Rekreaciju, kulturu i religiju, uža oznaka je  082 za  Službu kulture te  09 za Obrazovanje, a uža oznaka je 095 Obrazovanje koje se ne može definirat po stupnju. 
U obrazloženju posebnog dijela je rekao da Pučko otvoreno učilište Slatina pripada PROGRAM-u 4000 Javnih potreba u odgoju i obrazovanju koja se sastoji se od jedne aktivnosti: Redovna djelatnost Pučkog otvorenog učilišta, te od nekoliko projekata.
Indeksi godišnjeg izvršenja uglavnom su na visokim razinama i smatramo da smo uspješno realizirali ciljeve koje smo postavili za 2024. godinu 
Pitanja nije bilo i druga točka je jednoglasno usvojena s 5 glasova ZA.   

Predsjednik otvara raspravu treće točke i daje riječ Danijeli Fabric Fabijanac, ravnateljici POU Slatina.
Ravnateljica obrazlaže Izvještaj o radu za prošlu godinu. Na početku govori o općim podacima o ustanovi. Nastavlja za obrazovanje da tri godine nakon donošenja novog Zakona o obrazovanju odraslih „vratili smo se u igru“, posjedujemo  Rješenja o izvođenju:

· 18 programa čija Rješenja o izvođenju još uvijek vrijede,

· 37 obrazovnih programa (izrađenih prema novoj metodologiji)

· 6 programa koji se nalaze u procesu ishodovanja Rješenja

Ukupno: 61 obrazovni program.

Navela je broj polaznika po pojedinom programu.

Sudjelovala je na XII. MAS – andragoškoj konferenciji, koja se organizirala u sklopu ESF+ projekta Daljnji razvoj sustava osiguravanja kvalitete u obrazovanju odraslih i podizanje svijesti o važnosti cjeloživotnog učenja, Aktivnost 2: Jačanje kapaciteta stručnjaka i ostalih dionika u sustavu obrazovanja odraslih. 

Organizirali smo radionicu za djecu edukacija o filmskoj pismenosti – Škola za kino. 

Za kino govori da vrijedno radimo na odgoju mlađe kino i kazališne publike, smatramo da smo kvalitetom i bogatstvom našeg programa uspjeli privući publiku. Školske projekcije radimo na zahtjev škola i turističkih agencija.

Organiziramo brojne događaje i njegujemo hrvatski i europski film.
Redovni filmski program u 2024. god. prikazivan je na dvije lokacije - u Velikoj i Art dvorani. Tijekom 2024. god. u slatinskom kinu u redovnom programu i posebnim programima prikazano je ukupno 149 AV djela na 731 filmskoj projekciji, na kojima je ukupno bilo 8.654 gledatelj. Na pad broja publike odrazio se i štrajk koji je 2023. bio u Hollywoodu. Odnos igranih dječjih filmova i filmova za odrasle bio je 7,62:92,38%. U našim posebnim programima najviše je bio zastupljen hrvatski film na što smo izrazito ponosni. Kada smo analizirali svoje posebne programe po rodu zaključili smo da nam je najzastupljeniji igrani film, a slijede animirani pa dokumentarni. Osim redovite promocije putem uredskih i administrativnih poslova bavili smo se i konferencijama Kino mreže. Sudjelovala je na:
- Proljetnoj konferenciji Kino mreže koja se odvijala 8. i 9. svibnja na Korčuli.
-  Jesenskoj konferenciji koja se odvijala u POU Slatina od 12. do 14. studenog.

- 23. konferenciji mreže Europa Cinemas u Vilnius u Litvi koja se odvijala od 28. studenog do 1. prosinca.
Nadalje je navela posebne programe koje smo imali u kinu (Ženijalni dani; Doku-dan; Mjeseca našeg filma; Ljeto u kinu; Rendez-vous au Cinema; Svjetski dan audiovizualne baštine; Dana sjećanja na žrtve Domovinskog rata i Dana sjećanja na žrtvu Vukovara i Škabrnje; Maraton kratkometražnog filma; ZagrebDox).
Sudjelovala je na Pulskom filmskom festivalu. Imali smo premijere filmova uz gostovanje filmske ekipe (“Žena s gumenim rukavicama”; “Šalša” i “Zbudi me").
Navela je sve predstave koje smo organizirali tijekom 2024. godine, te one u sklopu projekta Slatinske kazališne večeri i Slatinske male scene.
Jubilarne 30. Dane Milka Kelemena  u našoj dvorani otvorila je Zagrebačka filharmonija.
Preko projekta Min. Kulture, obnovili smo pozornicu. 

Navela je ustanove koje su  koristile naš prostor i događanja koja su se održala.
Navela je zaposlenike i članove Upravnog vijeća.

Za financijski dio govori da je Pučko otvoreno učilište Slatina  ostvarilo u  2024. god. ukupno 323.886,08 € prihoda, a prethodne godine ostvarilo je 237.043,98 € prihoda. Indeks izvještajnog razdoblja u odnosu na izvještajno razdoblje prethodne godine iznosi 136,6.

Ukupni prihodi od nadležnog proračuna iznose 159.956,88,00 €.

Ukupni rashodi i izdaci izvještajnog razdoblja iznose 319.508,99 €, a izvještajnog razdoblja prethodne godine 219.349,16 €. Indeks izvještajnog razdoblja u odnosu na izvještajno razdoblje prethodne godine iznosi 145,7.

Višak prihoda i primitaka raspoloživ iz 2023. god. u iznosu od 67.177,74 € prenesen je u 2024. god., a višak prihoda raspoloživ iz 2024. god. prenosi se u 2025. godinu u iznosu od 71.492,36 €.

Zaključak je nakon opsežnog izlaganja da je 2024. bila izuzetno uspješna za Pučko otvoreno učilište Slatina, obilježena brojnim postignućima i uspjesima na području obrazovanja, kulture i kinematografije.

Financijski rezultati također su pokazatelj uspješnosti protekle godine. Uspješnim planiranjem i racionalnim upravljanjem resursima, Pučko otvoreno učilište Slatina ostvarilo je pozitivan financijski rezultat. Suficit u proračunu omogućio je dodatna ulaganja u tehničku opremu, programe obrazovanja i kulturne projekte, što je dodatno obogatilo ponudu i kvalitetu usluga.

Pitanja nije bilo i treća točka jednoglasno je usvojena s 5 glasova ZA.   

Pod točkom razno za riječ se javila Danijela Fabric Fabijanac koja govori da do kraja godine moramo prijeći na Libusoftov računovodstveni program. Govori da je ponuda za edukaciju jako visoka(8.321,85€ za edukaciju jednog djelatnika i 472,00€ mjesečno ) i da moli članove da nešto iskomuniciraju s Gradom kako bi se cijena snizila ili da to Grad riješi kao neki paket za sve ustanove.

Predsjednik je rekao da se slaže da je cijena previsoka i da će razgovarati s Gradskom upravom.

Snježana Žilavi je uputila pitanje imamo li neki program za ugostitelje, na što joj je odgovoreno da treba sjesti  s ostalim ugostiteljima i vidjeti koje su njihove potrebe i problemi s osobljem pa da napravimo edukaciju kako bi svi bili zadovoljni.

 Kako se više nitko nije javio za riječ predsjednik zaključuje 30. sjednicu Upravnoga vijeća u 19:00 sati.

ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/25-01/02
URBROJ: 2189-53-01-25-02
